ངས་ཉལ་ཁྲིར་རས་གཡོག་ཅིང་གྱོན་གོས་སྟེབས་བརྩེགས་རྒྱག་ཚར་དུས་ད་དུང་དུས་ཚོད་ཏོག་ཙམ་འདུགངས་དེབ་ཀློག་དགོས་རེད་དམ།ཞེས་དྲིས་པར་ཁོང་དེ་མུར་ཕྲུ་གུ་ཆུང་ངུ་ཞིག་དང་འདྲ་བར་འོ་རེད།འོ་རེད།ཐུགས་རྗེ་ཆེ།ངེད་གཉིས་ཀློག་མཚམས་དེ་ཤོག་གྲངས་བརྒྱ་དང་ཉི་ཤུར་ཡིན།ཞེས་དང་།ཡང་ངས་ཁོང་གི་རྣམ་འགྱུར་མ་མཐོང་མདོག་གིས་རྐུབ་སྟེགས་ཐོག་བསྡད་ཚར་དུས་ཁོང་ཡང་མདུན་དུ་མར་བསྡད་དེ་བྱིས་པ་ནང་བཞིན་དེ་སྔོན་ངས་ཁྱེད་ལ་རྣམ་འགྱུར་སྡུག་ཆག་བཏོན་ཤོར་སོང་བར་དགོངས་དག་ཞུ་གི་ཡིན།ཞེས་གསུངས་བྱུང་བས་ང་དེ་མུར་གད་མོ་ཤོར་སོང་བས་ཁོང་ཡང་དུས་བསྟུན་ཧ་ཅང་དགའ་ཚོར་གྱིས་དགོད་མོ་མཉམ་དུ་དུས་ཡུན་ཤོར་རྗེས་ངས་སྔ་སྲོལ་བཞིན་ཁོང་ལ་དེབ་ཀློག་འགོ་བརྩམས་པ་ཡིན།